Diari Oficial de la Generalitat Valenciana


Sumari del DOGV 9878, del 26-06-2024 (2024/6033)

ACORD de 26 març de 2024 del consell general de l'Institut Valencià de Finances pel qual s'aproven les normes reguladores del programa de garanties IVF per a l'accés a finançament per a la compra de vivenda en la Comunitat Valenciana
-----------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9878

Data del DOGV
:   26-06-2024

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2024/6033


Data del document
:   26-03-2024

Organisme emissor
:   Institut Valencià de Finances

Tipus de document
:   Acord

Descriptors 

:   * Institut Valencià de Finances

ACORD de 26 març de 2024 del consell general de l'Institut Valencià de Finances pel qual s'aproven les normes reguladores del programa de garanties IVF per a l'accés a finançament per a la compra de vivenda en la Comunitat Valenciana   
 [2024/6033]  
El Decret 118/2018, de 3 d'agost, pel qual s'aprova el Reglament d'Organització i Funcionament de l'IVF estableix en el seu article 4, apartat 4, subapartat 14 que és competència del Consell General:  
«Aprovar les bases reguladores de les subvencions o ajudes que poguera concedir l'IVF conforme al que es preveu en l'article 171 de la Llei 5/2013, de 23 de desembre, de Mesures Fiscals, de Gestió Administrativa i Financera, i d'Organització de la Generalitat.»  
D'altra banda, l'article 171 de la Llei 5/2013 de 23 de desembre, de Mesures Fiscals, de Gestió Administrativa i Financera, i d'Organització de la Generalitat estableix en el subapartat 1 de l'apartat III que entre els fins i funcions de l'Institut Valencià de Finances «desenvoluparà la seua activitat com a intermediari financer preferentment respecte del sector privat. En tal sentit, dirigirà la seua activitat principalment cap als sectors productius de la Comunitat Valenciana, pimes i emprenedors, podent atorgar qualsevol tipus de finançament a favor d'autònoms, professionals i persones jurídiques privades, sempre que este finançament es destine a qualsevol finalitat lícita i a qualsevol àmbit sectorial, amb l'excepció del sector de la promoció immobiliària, que no pot ser finançat per l'Institut Valencià de Finances (IVF), llevat que es tracte de vivenda de protecció oficial o finançament vinculat a plans dissenyats per l'administració o organismes públics amb la finalitat de facilitar l'accés a la vivenda.  
Addicionalment, l'IVF podrà concedir garanties a particulars per a l'adquisició de vivendes.»  
En l'exercici de les citades competències, el Consell General de l'IVF acorda:  
  
Primer  
Aprovar les bases reguladores per a la convocatòria de programes de garanties financeres destinades a facilitar l'accés al crèdit hipotecari que permeta l'adquisició en propietat de vivendes en la Comunitat Valenciana.  
  
Segon  
Les presents normes seran aplicable i entraran en vigor des de la seua publicació en el Diari Oficial de la Generalitat Valenciana.  
  
València, 19 de juny de 2024.- El director general del IVF: Enrique Montes Estellés.  
  
  
  
Normes reguladores del programa de garanties IVF per a l'accés a finançament per a la compra de vivenda en la Comunitat Valenciana  
  
Antecedents   
El article 16 de l'Estatut d'Autonomia de la Comunitat Valenciana, aprovat per la Llei orgànica 5/1982, d'1 de juliol, estableix que «La Generalitat garantirà el dret d'accés a una vivenda digna dels ciutadans valencians. Per llei es regularan les ajudes per a promoure este dret, especialment en favor dels joves, persones sense medis, dones maltractades, persones afectades per discapacitat i aquelles altres en les quals estiguen justificades les ajudes.»  
L'accés a la primera vivenda en règim de propietat està vinculat en gran manera a l'obtenció d'un crèdit hipotecari que permeta satisfer l'import de la compravenda. Estos crèdits compten amb limitacions normatives i econòmiques que dificulten el seu accés a un col·lectiu rellevant de persones que, fins i tot sent solvents, no compten amb estalvis suficients per a cobrir l'import no finançat. De conformitat amb el que s'estableix en l'article 5 del Reial decret 716/2009, de 24 d'abril, pel qual es desenvolupen determinats aspectes de la Llei 2/1981, de 25 de març, de regulació del mercat hipotecari i altres normes del sistema hipotecari i financer, les entitats financeres no poden oferir finançament que permeta ser titulitzada de través de préstecs hipotecaris import superior al 80% del preu de la vivenda adquirida, sense perjuí de les excepcions previstes en el citat precepte.  
  
Per tant, en l'adquisició de la seua primera vivenda, un dels principals problemes als quals s'enfrontan moltes persones, és que, fins i tot comptant amb ingressos suficients per a fer front al pagament de les quotes del préstec hipotecari per a l'adquisició de la vivenda, no han pogut estalviar les quantitats necessàries per a abonar l'entrada, consistent en el vint per cent del preu de la vivenda, més els impostos i altres despeses que la compravenda i el finançament comporten.  
El Decret 118/2018, de 3 d'agost, pel qual s'aprova el Reglament d'Organització i Funcionament de l'IVF estableix en el seu article 4, apartat 4, subapartat 14 que és competència del Consell General:  
  
«Aprovar les bases reguladores de les subvencions o ajudes que poguera concedir l'IVF conforme al que es preveu en l'article 171 de la Llei 5/2013, de 23 de desembre, de Mesures Fiscals, de Gestió Administrativa i Financera, i d'Organització de la Generalitat.»  
El article 171 de la Llei 5/2013 de 23 de desembre, de Mesures Fiscals, de Gestió Administrativa i Financera, i d'Organització de la Generalitat estableix en el subapartat 1 de l'apartat III entre els fins i funcions de l'Institut Valencià de Finances que «desenvoluparà la seua activitat com a intermediari financer preferentment respecte del sector privat. En tal sentit, dirigirà la seua activitat principalment cap als sectors productius de la Comunitat Valenciana, pimes i emprenedors, podent atorgar qualsevol tipus de finançament a favor d'autònoms, professionals i persones jurídiques privades, sempre que este finançament es destine a qualsevol finalitat lícita i a qualsevol àmbit sectorial, amb l'excepció del sector de la promoció immobiliària, que no pot ser finançat per l'Institut Valencià de Finances (IVF), llevat que es tracte de vivenda de protecció oficial o finançament vinculat a plans dissenyats per l'administració o organismes públics amb la finalitat de facilitar l'accés a la vivenda. Addicionalment, l'IVF podrà concedir garanties a particulars per a l'adquisició de vivendes.»  
Per part seua, la Vicepresidència Segona i Conselleria de Servicis Socials, Igualtat i Vivenda ha proposat iniciar un programa per a la concessió de garanties que faciliten l'accés al finançament hipotecari per a l'adquisició de primera vivenda. Per a això es formalitzarà un conveni de col·laboració amb l'Institut Valencià de Finances per al finançament del programa per part de la citada Conselleria.  
En l'exercici de les citades competències, el Consell General de l'IVF aprova les següents normes generals.  
  
  
Capítol I  
Característiques del programa i procediment de concessió de garanties  
  
Primera. Objecte  
1. Mitjançant les presents normes es regulen els requisits i el procediment per a la concessió de garanties per part de l'Institut Valencià de Finances, en els termes ací previstos i en les convocatòries que a l'empara d'aquestes s'aproven, que faciliten l'accés al crèdit a les persones físiques majors d'edat per a l'adquisició, en règim de propietat, de la seua primera vivenda.  
La garantia s'atorgarà sobre nous préstecs hipotecaris per al finançament de l'adquisició de vivendes (inclosos els annexos vinculats, si és el cas) l'import dels quals siga superior al 80% del preu de compra o del valor de taxació de la vivenda i annexos, el menor de tots dos valors, sense tindre en compte, en cap cas, els tributs que graven l'adquisició i finançament de la vivenda.  
2. En segon lloc, es regula la forma de col·laboració amb les entitats financeres que pretenguen adherir-se als programes de garanties que es convoquen a l'empara d'estes normes generals.  
  
Segona. Règim jurídic de les garanties  
1. Les garanties que es concedisquen es regiran pel que es preveu en estes normes generals, així com per les normes de dret privat aplicables a les garanties.  
2. Les garanties tindran eficàcia des del moment de la formalització del préstec hipotecari, després de la tramitació del procediment previst en les presents normes generals i en les convocatòries que a l'empara d'elles s'aproven.  
3. Les garanties se mantindràn vigents fins que el principal pendent de pagament siga igual o inferior al 80% del preu de compra o del valor de taxació de la vivenda i annexos, el menor de tots dos valors al temps de formalització de l'operació de finançament. A partir d'eixe moment, IVF quedarà automàticament alliberat de l'obligació de fer front a la garantia.  
4. Són causes, per tant, d'extinció de la garantia:  
a) Que el principal pendent de pagament siga igual o inferior al 80% del preu de compra o del valor de taxació de la vivenda i annexos, el menor de tots dos valors al temps de formalització de l'operació de finançament.  
b) Les causes d'extinció previstes en la normativa civil per al contracte de fiança.  
5. Qualsevol novació del préstec garantit haurà de ser consentida prèvia o simultàniament per l'Institut Valencià de Finances.   
Per via d'excepció, no requeriran de la conformitat d'IVF ni exigiran, per a la seua aplicació, de la ratificació i intervenció de l'Institut Valencià de Finances en la seua formalització, sempre que la seua aplicació no implique un augment del percentatge de cobertura de la fiança prestada per IVF:   
- les novacions que tinguen per objecte l'aplicació de qualsevol mesura dirigida a concedir als prestataris facilitats creditícies que alleugerisquen o contribuïsquen a minorar la càrrega financera derivada del finançament (mesures com ara introducció de períodes de carència de capital, rebaixes temporals del tipus d'interés, etc.);   
- així com la formalització de qualsevol mesura continguda en els Codis de Bones Pràctiques Bancàries en virtut de Reial decret llei 6/2012, de 9 de març, de mesures urgents de protecció de deutors hipotecaris sense recursos i/o Reial decret llei 19/2022, de 22 de novembre, pel qual s'establix un Codi de Bones Pràctiques per a alleujar la pujada dels tipus d'interés en préstecs hipotecaris sobre vivenda habitual;   
  
- així com qualssevol altres mesures o prestacions de naturalesa anàloga  
6. No podran ser objecte de cessió a tercers els préstecs garantits objecte de les presents normes generals.  
  
Tercera. Persones beneficiàries de l'ajuda  
Per a poder accedir al programa de garanties les persones adquirents de vivendes i, en conseqüència, titulars del finançament, hauran de complir els següents requisits:  
a) Posseir la nacionalitat espanyola o la d'algun dels Estats membres de la Unió Europea o comptar amb residència legal a Espanya si es tractara de persones estrangeres provinents de països tercers (fora de la Unió Europea).  
b) Ser major d'edat i tindre una edat dins del límit que, en seu cas, es determine en la convocatòria, en el moment de la sol·licitud de la garantia. Este requisit haurà de ser complit per tots els titulars del finançament o adquirents de vivendes.  
c) No ser titulars d'un dret de propietat o d'un dret real d'ús o gaudiment sobre una altra vivenda en tot el territori nacional. No obstant això, sí que podran accedir al programa els titulars d'un dret de propietat o d'un dret real d'ús o gaudiment quan:  
i. El dret recaiga únicament sobre una part alíquota de la vivenda que no siga igual o superior al 50 per 100.  
ii. En els casos de sentència judicial de separació o divorci quan, a conseqüència d'esta, no se li haja adjudicat l'ús de la vivenda que constituïa la residència familiar.  
d) Posseir i acreditar la seua residència en la Comunitat Valenciana, continuada i ininterrompuda, durant els dos anys immediatament anteriors a la data de presentació de la sol·licitud de la garantia.  
e) No tindre deutes amb la Generalitat Valenciana o el seu sector públic ni d'obligacions tributaries davant l'Estat i/o la Tresoreria General de la Seguretat Social en període executiu, llevat que el deute estiguera ajornat, fraccionat o l'execució del qual estiguera suspesa.  
  
Quarta. Obligacions de les persones beneficiàries de la garantia  
1. Les persones beneficiàries estan obligades a:  
a) Destinar la vivenda adquirida a residència habitual i permanent, almenys, durant el temps que estiga vigent la garantia concedida per l'Institut Valencià de Finances.  
b) Sotmetre's a les actuacions de comprovació, de verificació i control financer que puguen realitzar els òrgans de la Generalitat Valenciana, aportant quanta informació i documentació els siga requerida en l'exercici d'estes actuacions.  
c) Comunicar l'obtenció d'altres ajudes que financen l'adquisició de la vivenda. En cas d'obtenció d'ajudes a la compra de la vivenda hauran de destinar-les íntegrament a amortitzar el préstec hipotecari garantit.  
  
2. En el cas d'obtindre la garantia sense complir els requisits previstos en la convocatòria o es produïra un incompliment de les obligacions dels beneficiaris previstes en les presents normes generals i en les convocatòries que es dicten, l'Institut Valencià de Finances podrà reclamar els danys i perjuís que eventualment s'hagen causat.  
  
  
Quinta. Requisits de la vivenda  
Per a poder accedir al programa de garanties els immobles a adquirir hauran de reunir els següents requisits:  
a) Que la vivenda a adquirir estiga situada en la Comunitat Valenciana i es destine a domicili habitual i permanent de les persones sol·licitants, com a mínim, durant tot el període en què estiga vigent la garantia.  
b) Que es tracte de vivenda nova o usada, lliure o de protecció pública de promoció privada.   
c) Que el preu d'adquisició de la vivenda, sense les despeses i tributs inherents a l'adquisició, siga igual o inferior al que es determine en cadascuna de les convocatòries del programa de garanties prenent com a referència l'índex de preus de vivenda publicat per l'INE. El preu d'adquisició a què fa referència este apartat haurà d'incloure les places d'aparcament, traster o qualsevol altre annex aparellat la vivenda.  
  
  
Sexta. Condicions econòmiques i eficàcia de la garantia.  
1. Les garanties que es concedisquen a l'empara d'estes normes generals seran atorgades per l'Institut Valencià de Finances i gestionades en col·laboració amb les entitats financeres col·laboradores que manifesten la seua adhesió a les diferents convocatòries.  
2. La garantia atorgada per l'Institut Valencià de Finances sobre el préstec hipotecari de finançament d'adquisició de la vivenda concedit per l'Entitat Financera, es correspon amb la cobertura d'un percentatge del principal de l'operació que comprèn l'excés entre el 80% i fins al 95% del menor dels següents valors en el moment de la formalització de l'operació de finançament:  
a) Valor de taxació calculat de conformitat amb el que es preveu en l'Orde ECO/805/2003, de 27 de març, sobre normes de valoració de béns immobles i de determinats drets per a unes certes finalitats financeres, o de qualsevol altra normativa que complete, desenvolupa o substituïsca aquella, o  
b) El preu de compravenda de la vivenda.  
No serà objecte de garantia el finançament dels impostos o taxes, ja siguen directes o indirectes que graven les operacions d'adquisició i finançament de la vivenda.  
3. Les operacions de finançament entre els adquirents de vivenda que complisquen els requisits establits en la corresponent convocatòria i l'Entitat Financera hauran d'instrumentar-se mitjançant escriptura de préstec hipotecari finançat amb fons de la citada entitat.  
4. En ocasió de l'atorgament del préstec no es podrà exigir la contractació amb la pròpia Entitat Financera de cap producte o servici vinculat a la vivenda adquirida, amb les excepcions permeses per la normativa d'aplicació.  
5. Els contractes de préstec hipotecari hauran d'incorporar les clàusules que asseguren el correcte funcionament de la garantia atorgada per l'Institut Valencià de Finances, en els termes establits en els convenis que es formalitzen entre l'Entitat Financera i l'Institut Valencià de Finances.  
6. Les garanties atorgades per l'Institut Valencià de Finances no generaran cap comissió per a les persones beneficiàries.  
Sèptima. Presentació de sol·licituds   
1. Les sol·licituds es podran presentar des de l'endemà de la publicació de la corresponent convocatòria en el Diari Oficial de la Generalitat Valenciana i en la pàgina web de l'IVF, i fins a la data que es determine en la convocatòria, o en la qual s'esgote el pressupost disponible per al programa. En este sentit, l'IVF donarà publicitat quan s'esgote el pressupost assignat a cada convocatòria.  
2. Las sol·licituds es tramitaran per ordre d'entrada en l'IVF fins a esgotar la dotació prevista en la convocatòria per al programa de garanties.  
3. Les persones interessades hauran d'acudir a les entitats financeres col·laboradores els qui els informaran sobre els requisits d'accés al programa i els facilitaran una oferta comercial que inclourà una proposta de condicions del préstec hipotecari.  
4. Una vegada el possible beneficiari dispose de la citada oferta, haurà de tramitar la sol·licitud de la garantia a l'IVF mitjançant formularis d'emplenament electrònic als quals accedirà través de la pàgina web de l'IVF.  
5. Juntament amb la sol·licitud s'adjuntarà la documentació corresponent acreditativa del compliment dels requisits i de l'oferta emesa per l'entitat financera col·laboradora.  
6. La presentació de la sol·licitud comportarà l'autorització a l'Institut Valencià de Finances per a recaptar les certificacions o la remissió de dades de l'Agència Tributària Valenciana i de la Tresoreria General de la Seguretat Social.  
  
Octava. Instrucció i resolució del procediment.  
1. Rebudes les sol·licituds juntament amb la corresponent documentació, l'Institut Valencià de Finances les analitzarà i, si complixen amb els requisits de la convocatòria per a accedir a la garantia, emetrà una resolució acreditativa del compliment de les condicions establides. Esta resolució determinarà la concessió de la garantia per part de l'Institut Valencià de Finances, i serà comunicada a l'interessat i a l'entitat financera col·laboradora triada pel sol·licitant. En un altre cas, l'Institut Valencià de Finances comunicarà al sol·licitant que no complix amb els requisits establits per a accedir al programa de garanties i, en conseqüència, s'emetrà resolució de denegació de la sol·licitud.  
2. En el cas de presentar-se sol·licituds que no s'hagen emplenat aportant tota la informació que es requerix i/o no hagueren acompanyat tota la documentació que s'establisca en la convocatòria, l'IVF requerirà a l'interessat perquè, en el termini de 10 dies hàbils des de la notificació, esmene la falta o acompanye els documents preceptius, amb indicació que, si així no ho fera, se li tindrà per desistit en la seua petició.  
3. Els préstecs corresponents hauran de formalitzar-se, si és el cas, amb l'Entitat Financera Col·laboradora per la qual opte el sol·licitant.  
4. Els préstecs hipotecaris que se subscriguen amb la corresponent entitat financera col·laboradora comptaran, des de la seua formalització, amb la garantia de l'Institut Valencià de Finances, en els termes que s'arrepleguen en les presents normes generals, en la corresponent convocatòria i en la resolució de concessió.  
  
Novena. Compatibilitat de la garantia i normativa comunitària.  
1. La garantia serà compatible amb qualsevol altra ajuda a l'adquisició de vivenda sempre que no excedisca del 100% del cost de l'operació i així ho permeta la normativa reguladora de les ajudes i el dret de la Unió Europea. En este cas l'ajuda haurà de destinar-se a la corresponent amortització total o parcial del préstec hipotecari de finançament garantit.   
2. La present ajuda és compatible amb la normativa europea de conformitat amb el que es preveu en l'article de Funcionament de la Unió Europea, en ser beneficiaris de les mateixes consumidores o, en general, persones físiques que les reben per al seu àmbit personal i no professional o econòmic.  
  
  
CAPITOL II  
Relació entre les entitats Financeres Col·laboradores i l'Institut Valencià de Finances  
  
Desena. Entitats financeres col·laboradores  
1. Podran ser entitats col·laboradores, sempre que subscriguen el corresponent conveni de col·laboració, les entitats financeres que complisquen les següents condicions:  
a) Que operen en la Comunitat Valenciana a través d'oficines bancàries,  
b) Que se troben inscrites en el Registre d'Entitats de Crèdit del Banc d'Espanya,  
c) Que hagen sigut adjudicatàries del contracte de servicis per a operacions de crèdit i servicis financers de la Generalitat i el seu sector públic instrumental actualment en vigor o d'alguna operació de finançament a llarg termini a favor de la Generalitat Valenciana en els últims deu anys.  
 2. Aquelles entitats financeres que mostren el seu interés i complisquen els requisits de l'apartat anterior formalitzaran un conveni de col·laboració amb l'Institut Valencià de Finances.  
3. La firma del conveni de col·laboració podrà ser objecte de publicitat tant per part de l'Institut Valencià de Finances, com de la Generalitat Valenciana així com per les entitats financeres col·laboradores.  
4. Les entitats financeres col·laboradores no podran rebre cap mena de compensació econòmica per les seues funcions en execució del conveni, ni s'entendrà que presten servicis a l'IVF que pogueren ser objecte de contractació a l'empara de la normativa en matèria de contractació pública.  
5. Funcions de les entitats col·laboradores:  
a) Informar a les persones interessades sobre el programa de garanties de l'IVF i emetre una oferta de finançament d'acord amb les característiques d'este.  
b) D'acord amb la seua política de riscos, concedir als destinataris del programa que complisquen els requisits, un finançament amb garantia hipotecària sobre la vivenda objecte d'adquisició superior al 80% i fins al 95% del menor dels següents dos valors, denominat Valor de Referència, al temps de formalització de l'operació de finançament: valor de taxació (calculat de conformitat amb l'Orde ECO/805/2003 o de qualsevol altra normativa que complemente, desenvolupe o substituïsca a aquella) o el preu de compravenda.  
c) Formalitzar el corresponent préstec hipotecari.  
d) Reclamar, si és el cas, extrajudicial i judicialment l'import del préstec garantit en cas d'impagament per part del beneficiari.  
e) Enviar a l'IVF amb la periodicitat que es determine els llistats amb les operacions formalitzades i altra informació que es requerisca, en el marc del conveni de col·laboració.  
6. La concessió de la condició d'entitat financera col·laboradora s'entendrà atorgada amb la formalització del conveni de col·laboració amb l'Institut Valencià de Finances. Esta condició tindrà un termini que finalitzarà conforme el que es preveu en la convocatòria o en el conveni si bé, en tot cas, continuaran vigents les obligacions vinculades a les garanties prestades.  
7. L'entitat financera col·laboradora participarà activament en la difusió del programa de garanties previst en el conveni de col·laboració entre el públic objectiu, utilitzant per a això els medis físics i digitals que ofereix la xarxa comercial de l'entitat financera i posant a la disposició del públic tota la documentació necessària per a efectuar la sol·licitud de finançament, així com la resta d'informació sobre l'aplicabilitat dels fons. En tot cas haurà d'aparèixer la imatge i/o logos de l'Institut Valencià de Finances i/o la Generalitat Valenciana en la difusió del present programa de garanties. L'entitat financera col·laboradora no podrà repercutir cap cost per publicitat a l'Institut Valencià de Finances.  
  
8. En qualsevol tipus de publicitat que es realitze de les activitats previstes en el conveni sobre qualsevol suport tècnic o format, els logotips que pretenguen utilitzar-se respectaran, en tot cas, els criteris que es traslladen per part de l'Institut Valencià de Finances quant a la identitat corporativa, així com el nom, marques i logos de l'entitat financera col·laboradora.  
9. En cas que l'IVF detectara irregularitats o inexactituds greus en el desenvolupament del conveni amb l'Entitat Financera en relació amb alguna operació concreta, comunicarà a l'Entitat Financera concernida la cancel·lació de la garantia afectada. Una vegada cancel·lada la garantia, es procedirà a la devolució a l'Institut Valencià de Finances de quantes quantitats econòmiques satisfetes corresponguen.  
  
Desè-primer. Funcions de l'Institut Valencià de Finances  
Correspon a l'Institut Valencià de Finances les següents funcions:  
  
a) Convocar els programes de garanties destinats a l'obtenció de crèdits hipotecaris per a la compra de primera vivenda.  
b) Rebre les sol·licituds de les persones interessades de conformitat amb el que es preveu en les presents normes generals.  
c) Verificar que la documentació aportada amb les sol·licituds es correspon amb la prevista en la convocatòria.  
d) Comprovar que es compleixen els requisits establits en la convocatòria en les sol·licituds i resoldre sobre la concessió o denegació de la garantia.  
e) Atendre els requeriments respecte de les obligacions econòmiques derivades de la garantia, en cas de produir-se impagaments per les persones destinatàries.  
f) Donar publicitat d'esta línia de garanties, del conveni subscrit i de les actuacions que l'entitat financera col·laboradora duga a terme per a la seua implementació.  
g) Efectuar el seguiment i control de les funcions i obligacions de l'entitat financera col·laboradora respecte a la correcta implementació i execució del conveni.  
h) Rebre el llistat d'operacions formalitzades per l'entitat financera col·laboradora acolliments a l'instrument de garantia.  
i) Qualsevol altra necessària per a donar compliment a la finalitat del programa de garanties.  
  
Dotzé. Depòsit per a cobrir la morositat  
L'Institut Valencià de Finances posarà a la disposició de les entitats financeres col·laboradores un import equivalent al 5% del saldo viu de les garanties atorgades a cada moment mitjançant l'obertura d'un compte en cadascuna de les entitats financeres col·laboradores. Els imports depositats tenen com a finalitat cobrir la possible morositat dels préstecs hipotecaris concedits per l'entitat financera col·laboradora en la qual es deposita.  
  
Tretzé. Reclamació d'impagaments  
1. En estar sotmesa la garantia al dret privat, en cas d'execució, se seguirà per al conjunt del principal de l'operació garantida el mateix règim jurídic de recuperació i cobraments que corresponga a la part del principal del crèdit no garantida per l'Institut Valencià de Finances, d'acord amb la normativa i pràctiques de les entitats financeres.  
  
2. Correspondrà a l'entitat financera col·laboradora la formulació de reclamacions extrajudicials o l'exercici d'accions per compte de l'Institut Valencià de Finances per a la recuperació de la totalitat dels imports impagats de les operacions financeres objecte de garantia.  
  
3. L'entitat financera col·laboradora té l'obligació tant de la gestió de recobrament, com d'interposar la corresponent demanda judicial o l'eventual venda de l'immoble que garantix la hipoteca, per ser qui té el títol executiu.  
4. Els crèdits de l'Institut Valencià de Finances derivats de les garanties concedides amb càrrec a les presents normes tindran el rang de crèdit ordinari en cas de declaració de concurs del deutor de l'operació financera garantida.  
5. Periòdicament, en el termini establit en el conveni, l'entitat financera col·laboradora informarà sobre les reclamacions extrajudicials fefaents, amistoses o pre-contencioses dutes a terme per a la recuperació dels impagaments dels préstecs garantits i, en última instància, en aplicació de la legislació vigent, de l'inici del procediment de recuperació de la vivenda en via judicial.  
En tot cas, l'entitat financera col·laboradora ha de comunicar la formalització de la demanda d'execució hipotecària, en compliment de la normativa aplicable.  
6. Una vegada presentada la demanda d'execució hipotecària l'entitat financera col·laboradora podrà reclamar i percebre els imports garantits per l'IVF. Per a això remetrà a l'IVF una comunicació informant de la interposició de la demanda d'execució hipotecària a la qual adjuntarà còpia segellada de la demanda presentada. Una vegada rebuda per part de l'IVF, comunicarà la seua conformitat, si és el cas, a l'Entitat Financera i consentirà la retirada dels fons del compte obert en l'Entitat Financera conforme al procediment que es pacte en el corresponent conveni de col·laboració.  
7. Conclòs el procés d'execució mitjançant la realització de l'immoble, es procedirà a la liquidació de la garantia afecta al préstec fallit conforme a les següents regles:  
a) En el cas que el resultat obtingut siga suficient per a cobrir l'import reclamat en la demanda, es reintegrarà l'import satisfet per l'Institut Valencià de Finances.  
b) En el cas que el resultat obtingut siga menor que l'import degut en el moment d'interposició de la demanda, els imports recuperats s'imputaran al principal del préstec pendent de pagament, començant per l'import degut a l'entitat financera, i reintegrant a l'IVF l'excés per a compensar-li, totalment o parcialment, els imports satisfets en execució de la seua garantia, sense que esta devolució excedisca en cap cas l'import de la garantia prestada per l'IVF.  
  
8. Qualssevol quantitat recuperada per altres vies diferents a l'execució hipotecària es distribuirà entre l'entitat financera col·laboradora concedent de l'operació de préstec hipotecari i l'Institut Valencià de Finances conformement al que es preveu en els paràgrafs anteriors.  
  
  
CAPÍTOL III  
Vicepresidència Segona i Conselleria de Servicis Socials, Igualtat i Vivenda  
  
Catorzé. Dotació econòmica de la Vicepresidència Segona i Conselleria de Servicis Socials, Igualtat i Vivenda  
1. La Vicepresidència Segona i Conselleria de Servicis Socials, Igualtat i Vivenda compensarà a l'IVF pels imports que este haja d'abonar a les entitats financeres a conseqüència de la morositat resultant una vegada que este import quede determinat en la comissió de seguiment prevista en el conveni de col·laboració així com el procediment necessari per a la seua materialització.  
2. Així mateix, les garanties atorgades per IVF no generaran cap comissió per a la persona beneficiària, si bé la Vicepresidència Segona i Conselleria de Servicis Socials, Igualtat i Vivenda compensarà a IVF per este concepte en una quantia equivalent al 0,50% anual sobre el saldo viu de les garanties atorgades, calculat en el quart trimestre de l'any per al seu abonament en un únic pagament.  
3. Amb caràcter anual, IVF enviarà a la Vicepresidència Segona i Conselleria de Servicis Socials, Igualtat i Vivenda un informe amb la situació de totes les operacions per a les quals s'hagen abonat imports de garantia a les entitats financeres per haver sigut impagades per les persones beneficiàries totalment o parcialment; la relació de totes les operacions per a les quals s'hagen rebut imports per recuperacions de les entitats financeres i la relació de totes les operacions que les entitats financeres hagen comunicat com a fallides.